b'\n_START_ARTICLE_\nMini hidroelektrana Pleternica\n_START_PARAGRAPH_\nMini hidroelektrana Pleternica ili mHE Pleternica je mala hidroelektrana na rijeci Orljavi (Po\xc5\xbee\xc5\xa1ko-slavonska \xc5\xbeupanija) i prva hidroelektrana u vlasni\xc5\xa1tvu neke jedinice lokalne samouprave u Hrvatskoj (grad Pleternica) i ujedno prva mala hidroelektrana izgra\xc4\x91ena nakon osamostaljenja Hrvatske. Rije\xc4\x8d je o investiciji vrijednoj 4,8 milijuna kuna od \xc4\x8dega je grad Pleternica osigurao 50%, Fond za za\xc5\xa1titu okoli\xc5\xa1a i energetsku u\xc4\x8dinkovitost 1,7 milijuna kuna, a Ministarstvo regionalnog razvoja pola milijuna kuna. Ostvarenje projekta po\xc4\x8delo je 2006. i potrajala \xc4\x8dak 6 godina u kojem su se razdoblju promijenili brojni propisi, a studija o utjecaju na okoli\xc5\xa1 koju su platili 250 000 kuna i na nju izgubili dvije godine. mHE Pleternica je snage 220 kW, a planira se da \xc4\x87e godi\xc5\xa1nje proizvoditi 1,1 milijuna kWh elektri\xc4\x8dne energije (\xc5\xa1to je dovoljno za javnu rasvjetu svih 35 naselja na tom podru\xc4\x8dju), te gradskom prora\xc4\x8dunu godi\xc5\xa1nje donositi oko 850 000 kuna dodatnog prihoda. Opremu mHE Pleternica ugradio je Kon\xc4\x8dar. Ina\xc4\x8de, na rijeci Orljavi ima jo\xc5\xa1 desetak mjesta pogodnih za izgradnju malih hidroelektrana, a mHE Pleternica nema gotovo nikakva utjecaja na okoli\xc5\xa1 i koristi se prirodni pad slapa. Gradnja je zapo\xc4\x8dela 7. kolovoza 2011. i zavr\xc5\xa1ena u 2012.'